1.  ปัจจัยความเสี่ยง

  เนื่องจากบริษัทฯ
  ได้มีการเปลี่ยนแปลงลักษณะการประกอบธุรกิจจากธุรกิจโฆษณาเป็นธุรกิจให้บริการและการลงทุนในบริษัทร่วมและบริษัทย่อย
  ดังนั้นรายได้หลักของบริษัทจึงขึ้นอยู่กับผล
  การดำเนินงานของบริษัทร่วมและบริษัทย่อยที่บริษัทได้ลงทุนไว้
  หรืออีกนัยหนึ่งปัจจัยความเสี่ยงของบริษัทขึ้นอยู่กับปัจจัยความเสี่ยงของบริษัทร่วมและบริษัทย่อย
  ซึ่งมีลักษณะดังนี้

1.  ผลกระทบอันเกิดจากกรณีที่หากมีการแยกตัวของผู้ร่วมลงทุนต่างประเทศ

  ปัจจุบันบริษัทร่วมและบริษัทย่อย มีลูกค้าส่วนหนึ่งซึ่งเป็นลูกค้าที่ส่งผ่านมาจากเครือข่าย

  ของบริษัทผู้ร่วมทุนต่างประเทศ
  ดังนั้นหากผู้ร่วมลงทุนดังกล่าวแยกตัวไปบริษัทร่วมและบริษัทย่อยก็จะสูญเสียลูกค้าส่วนดังกล่าวไป

  อย่างไรก็ตามคาดว่าคงไม่มีการแยกตัวของผู้ร่วมลงทุนต่างประเทศในบริษัทร่วมและบริษัทย่อย
  เนื่องจากทั้งบริษัทร่วมและบริษัทย่อยมีผลการดำเนินงานและฐานะการเงินอยู่ในเกณฑ์ที่ดีพอสมควรและธุรกิจมีการเจริญเติบโตอย่างต่อเนื่อง
  อีกทั้งผู้ร่วมลงทุนต่างประเทศได้รับผลตอบแทนจากการลงทุนโดยทางตรงหรือทางอ้อมอย่างสม่ำเสมอ

2.  ภาวะการขาดแคลนทรัพยากรบุคคลที่มีความเชี่ยวชาญในวิชาชีพ

  เนื่องจากธุรกิจโฆษณายังขาดแคลนบุคลากรที่มีความเชี่ยวชาญในวิชาชีพอย่างมาก
  ทำให้ธุรกิจโฆษณาบางแห่งเสนอค่าตอบแทนที่สูงเพื่อจูงใจให้มีการโยกย้ายไปเป็นพนักงานของตนเอง
  ปัญหาดังกล่าวจะส่งผลให้ค่าใช้จ่ายด้านบุคลากรสูงขึ้นในอนาคต
  อย่างไรก็ดีบริษัทร่วมและบริษัทย่อยก็ได้มีโครงการพัฒนาบุคลากรอย่างต่อเนื่อง
  กล่าวคือจัดให้มีการฝึกอบรมภายในบริษัทและจัดส่งพนักงานไปฝึกอบรมในสถาบันวิชาชีพทั้งในประเทศและต่างประเทศโดยสม่ำเสมอ
  โดยเฉพาะอย่างยิ่งการจัดส่งพนักงานไปฝึกอบรมที่สำนักงานใหญ่ของผู้ร่วมลงทุน
  ซึ่งมีผู้เชี่ยวชาญในด้านการโฆษณาเป็นจำนวนมากและมีเทคนิคที่ทันสมัย
  ทำให้ลดปัญหาการขาดแคลนบุคลากรที่มีความเชี่ยวชาญลงไปได้ระดับหนึ่ง

3.  การสูญเสียลูกค้ารายใหญ่

  โดยปกติลูกค้าของบริษัทร่วมและบริษัทย่อยที่มีบริษัทใหญ่ในต่างประเทศมักจะไม่
  เปลี่ยนตัวแทนโฆษณา
  เนื่องจากกลยุทธ์การโฆษณาจำเป็นต้องมีการวางแผนและพัฒนาร่วมกันระหว่างบริษัทผู้โฆษณากับตัวแทนโฆษณาอย่างต่อเนื่อง
  ถ้ามีการเปลี่ยนตัวแทนโฆษณาก็จะต้องใช้ระยะเวลาพอสมควรในการปรับกลยุทธ์การโฆษณาให้สอดคล้องกันกับกลยุทธ์ทางการตลาด

  อย่างไรก็ดีในกรณีต่อไปนี้ลูกค้าของบริษัทร่วมและบริษัทย่อยอาจมีการเปลี่ยนแปลง ตัวแทนโฆษณา

1.  บริษัทใหญ่ในต่างประเทศของลูกค้าเหล่านี้เปลี่ยนแปลงตัวแทนโฆษณา
    ซึ่งอาจส่งผลให้ลูกค้าของบริษัทร่วมและบริษัทย่อยต้องเปลี่ยนแปลงตัวแทนโฆษณาให้เป็นบริษัทตัวแทนโฆษณาเดียวกันกับของบริษัทใหญ่

2.  บริษัทในต่างประเทศของลูกค้าเหล่านี้มีการรวมตัวกันทางธุรกิจ
    ก็อาจทำให้มีการเปลี่ยนแปลงตัวแทนโฆษณาภายหลังการรวมธุรกิจกันแล้ว
    ซึ่งอาจส่งผลทำให้ลูกค้าของบริษัทร่วมและบริษัทย่อยต้องเปลี่ยนแปลงตัวแทนโฆษณาได้เช่นกัน

  4. การขอซื้อหุ้นสามัญในบริษัทย่อยจากบริษัท - ของผู้ร่วมลงทุน

  เนื่องจาก บริษัท เอฟซีบี อินเตอร์เนชั่นแนล จำกัด ได้ทำข้อตกลงกับ บริษัท ประกิต โฮลดิ้งส์
  จำกัด (มหาชน) ที่จะขอซื้อหุ้นสามัญในบริษัท เอฟซีบี เวิรลด์ไวด์ (ประเทศไทย) จำกัด
  จากบริษัท ประกิต โฮลดิ้งส์ จำกัด (มหาชน) ตามจำนวนและมูลค่าที่จะกำหนดกันขึ้นภายในวันที่
  31 มีนาคม 2547 โดยที่ภายหลังการซื้อขายกันแล้ว บริษัท เอฟซีบี อินเตอร์เนชั่นแนล จำกัด
  จะถือหุ้นสามัญในบริษัท เอฟซีบี เวิรลด์ไวด์ (ประเทศไทย) จำกัด ไม่น้อยกว่า 51%
  กรณีดังกล่าว หากมีการซื้อขายเกิดขึ้นตามข้อตกลง ก็จะทำให้บริษัท ประกิต โฮลดิ้งส์ จำกัด
  (มหาชน) สูญเสียรายได้ส่วนหนึ่งที่เคยได้รับจากบริษัท เอฟซีบี เวิรลด์ไวด์ (ประเทศไทย)
  จำกัด อย่างไรก็ดี บริษัทฯ ตระหนักในเรื่องนี้
  และได้วางแผนที่จะเตรียมดำเนินการโครงการอื่นเพื่อมาทดแทนรายได้ที่อาจสูญเสียไปไว้แล้ว